Boodskap aan Leiers en Lidmate
Hoop is so bitter nodig in hierdie tyd
"Ons is almal diep onder die indruk dat ons mekaar baie nodig het en dat ons saam sterker is te midde van hoe fel die uitdagings ookal mag wees," sê dr Gustav Claassen, algemene sekretaris van die NG Kerk, in 'n kort bemoedigende videoboodskap namens die Algemene Sinode aan lidmate en leiers van die kerk.
Claassen maak ook spesiale melding van lidmate wat as mediese personeel en gesondheidswerkers in die voorste linies teen die koronavirus veg, dikwels teen 'n baie hoë prys.
Lidmate word ook versoek om inenting teen die koronavirus sterk te oorweeg omdat dit 'n effektiewe wyse bied om die virus te beveg.
(Bron: Kerkbode - 11 Junie 2021)
Gemeente Kommunikasie tydens Coronovirus tydperk
Goeiedag alle Rietfontein-Suid lidmate.
Ek is besig om 'n whatsapp groep bymekaar te sit as die enigste amptelike groep waarop verder met lidmate gekommunikeer gaan word aangaande eredienste, vergaderings, byeenkomste ens. en waarop bv. vir die Sondae preekboodskappe geplaas gaan word.
Tussendeur sal ek ook (veral positiewe) boodskappe aangaande die hantering van die Coronavirus plaas.
Indien u nog nie op die whatsapp-groep is nie, gebruik hierdie link om deel te word:
Hierdie boodskap kom na jou van my as Predikant, maar ook as Dagbestuur- en Kerkraadsvoorsitter.
Ds Leon Tait
Ongelukkig, a.g.v. die Coronavirus, word alle vergaderings, byeenkomste en eredienste vir eers gestaak.
Ons hoop dat alles weer op Sondag, 19 April 2020 kan hervat.